Cuneiform Tablet KUG 34
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša ki-ma i-a-tí qí-bi-ma um-ma {d}EN.LÍL-ba-ni-ma mì-šu ša ta-áš-pu-ra-ni-ni um-ma a-tù-nu-ma ṭup-pá-am ḫa-ar-ma-am i-na É kà-ri-im né-mu-ur-ma 6 GÚ 2.5 ma-na AN.NA i-na ṭup-pí-im ḫa-ar-mì-im ša kà-ri-im lá-pí-it i-nu-mì ṭup-pá-am ta-aḫ-ri-ma-ni-ni iš-tù tí-mì-il₅-ki-a a-ḫe-e a-na kà-ni-iš ú-ta-e-ra-ma AN.NA-ki ú TÚG.ḪI-a qá-tám a-na KÙ.BABBAR ú-ta-e-ru-ma iš-tù 3 ma-na.TA mu-ṭá-e 2 ma-na.TA ni-is-ḫa-tim ú-ṣa-ḫi-ru-ni-ni ṭup-pá-am za-ku-am ša AN.NA-ki-a ù TÚG.ḪI-a ša 1 GÚ 7.33333 ma-na 0.33333 GÍN KÙ.BABBAR ṭup-pá-am za-ku-am ta-aḫ-ri-ma-nim ú na-áš-pè-er-ták-nu za-ku-tám a-ḫe-e a-na tí-mì-il₅-ki-a ub-lam-ma na-áš-pè-er-ták-nu ú-kà-al ša ki-ma i re-eš₁₅ ṭup-pì-im ḫa-ra-mì-im 3 ma-na.TA mu-ṭá-e 2 ma-na.TA ni-is-ḫa-tim ú-ṣa-ḫe-ru-ni-ni <gap> u₄-ma-am ta-ša-pá-ra-nim um-ma a-tù-nu-ma 5 ma-na.TA mu-ṭá-e ù ni-is-ḫa-tim É kà-ri-im ú-ṣa-ḫi-ru-ni-a-tí-ma 5 GÚ 28.66666 ma-na AN.NA nu-šé-ṣí-am i-nu-mì ṭup-pá-am ta-aḫ-ri-ma-ni-ni 5 ma-na.TA ú-ṣa-ḫi-ru-nim u₄-ma-am i šé-ep AN.NA 5 ma-na.TA uš-ta-áš-ni-ú-ma ú-ṣa-ḫi-ru-nim a-ba-ú-a be-lu-a a-tù-nu a-ma-kam kà-ra-am mu-ùḫ-ra-ma pu-ku-nu pí-té-a-ma ki-ma i re-eš₁₅ ṭup-pì-im na-al-pu-tim mu-ṭá-e ù ni-is-ḫa-tim ú-ṣa-ḫi-ru-ni-ni ší-tí AN.NA-ki-a er-ša-ma ku-un-kà-ma a nu-ur-ki-li dí-na-ma lu-ub-lam a-ba-ú-a a-tù-nu i KÙ.BABBAR-pì-im šál-ša-tim ší-im TÚG.ḪI-a wa-áš-bu-um ú lá-šu-um ú qá-dí lá-šu-im KÙ.BABBAR šál-ša-tim qá-ta-tí-šu-nu il₅-qé-ú ú a-na-ku a-ší-ra-am lá i-šu-ma i-na KÙ.BABBAR-pì-a ra-pu-da-ku iḫ-da-ma KÙ.BABBAR šál-ša-tí-a li-qé-a-nim a-ba-ú-a be-lu-a a-tù-nu lá a-ša-ki-iš ú a-na-ku a té-er-tí-ku-nu a-na-ḫi-id